ช่างไฟกลับจากสิงคโปร์ ติด “โควิด” 1 ราย ดันป่วยสะสม 3,250 คน ไม่มีผู้เสียชีวิต
"ศบค." เผยช่างไฟ วัย 52 ปี กลับจากสิงคโปร์ ติด “โควิด” 1 ราย ดันป่วยสะสม 3,250 คน ไม่มีผู้เสียชีวิต
"ศบค." เผยช่างไฟ วัย 52 ปี กลับจากสิงคโปร์ ติด “โควิด” 1 ราย ดันป่วยสะสม 3,250 คน ไม่มีผู้เสียชีวิต
20 ก.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 20 ก.ค.63 เมื่อเวลา 11.30 น. ที่ทำเนียบรัฐบาล
โดยระบุว่า พบผู้ป่วยยืนยันติดเชื้อรายใหม่ 1 ราย เป็นชายไทย อายุ 52 ปี อาชีพช่างไฟฟ้า เดินทางกลับจากสิงคโปร์ ถึงไทยวันที่ 6 ก.ค. เข้าพักยังสถานที่เฝ้าระวังที่รัฐจัดให้ หรือ State Quarantine ที่กรุงเทพฯ และตรวจหาเชื้อในวันที่ 17 ก.ค. ผลตรวจพบเชื้อ โดยผู้ป่วยไม่มีอาการ
ทั้งนี้ ทำให้ผู้ป่วยยืนยันสะสม เพิ่มขึ้นเป็น 3,250 ราย โดยเป็นผู้ติดเชื้อในประเทศ 2,444 ราย สถานที่เฝ้าระวังที่รัฐจัดให้ 313 ราย ไม่มีผู้รักษาหายเพิ่ม จำนวนผู้รักษาหายแล้วรวม 3,096 ราย ยังรักษาอยู่ 96 ราย ไม่มีผู้เสียชีวิต ยอดผู้เสียชีวิตรวม ยังคงอยู่ที่ 58 ราย